Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 82

8. évfolyam Belépõ tevékenységformák A vizuális nyelvi elemek, kompozíciós formák önálló alkalmazása. Mûalkotások elemzése, mûvészeti ágak, mûfajok, stílusok, megismerése a XX. század elsõ felének irányzataiban. Tér-, forma- és színviszonyok tanulmányozása, a rajzos analízisbõl kiinduló absztrakciókra épülõ átalakítások. A forma és funkció elemzése. Perspektíva szerkesztések. Színismeretek összegzése. A tudományos és mûszaki közlésmódoknak, a tömegkommunikáció mûfajainak, a médiumok képnyelvi sajátságainak megismerése. A külsõ és belsõ építészeti tér elemzése. Tértervezési feladat megoldása. Témakörök, tartalmak, tevékenységek Kifejezés, képzõmûvészet Nyelv A szórt, vonalas, koncentrikus, szimmetrikus, aszimmetrikus, sûrített, ritkított elrendezés. Egyensúly, nyugalom, mozgalmasság, feszültség, a figyelem vezetése. A térhatás és a síkban tartás tartalmi szerepe festészeti, grafikai alkotásokban. A látványrendezés vizuális eszközei, hatáselemei, a mesterséges fényhatások. Alkotás Személyes témák, érzelmek, gondolatok plasztikai vagy síkbeli kifejezése választott mérettel, technikával, inspiráló mûalkotás felhasználásával. Tanulmány festése (emberalak, modellek közös beállítása), színbeli bontás, redukálás a látvány elemzése alapján. Vizuális illúziókra, érzéki csalódásokra épülõ feladatok megoldása mûvészeti példák nyomán. Befogadás Mûelemzések a feladathoz (és a történelmi korokhoz) kapcsolva. A mozgás és az idõ megjelenítése álló- és mozgóképben. Mûvészettörténet (benne a magyar mûvészet). A szecesszió, a XX. század elsõ felének mûvészeti irányzatai, az izmusok. Az expresszionizmus, a konstruktivizmus, a szürrealizmus és az op-art. A modern és a posztmodern. A kortárs képzõmûvészet néhány alkotásának elemzése, megismerése. A mûvészet szerepe, a korstílus és az egyéni stílus eltérõ korokban és kultúrákban. Közeli mûvészeti kiállítás meglátogatása. Könyvtár- és médiahasználat. Vizuális kommunikáció Nyelv Geometrikus formák, értelmezõ színek, arányok, faktúrák. A vázoló és szerkesztett vonal. Alkotás Épület, utcarészlet megfigyelése, szabadkézi tapasztalati perspektivikus ábrázolása. Egy vagy két iránypontos perspektíva szerkesztése. Összetett természeti forma részletesebb analízise (pl. értelmezõ vázlat, részekre bontás, kiegészítés, vagy fázisrajzok, szintvonalak, hossz- és keresztmetszetek). Rekonstrukciók vetületi és axonometrikus rajzok alapján. Fotómontázs, képes történet összeállítása, esetleg animációs filmvázlat készítése. Grafikonok, diagrammok és feliratok tervezése. Befogadás A tér illúziója (látszati rövidülések, méretváltozások, nézõpont, vonaltávlat, színtávlat). A perspektivikus ábrázolásmód. A tanult ábrázolási rendszerek áttekintése. Térábrázolási módok, kevert nézõpontú ábrázolásmódok különbözõ korokban, kultúrákban. Színismeretek: Színritmus. Harmónia. Kontrasztok (színezet és hõfokkontraszt, sötét-világos, komplementer, szimultán, mennyiségi és minõségi kontrasztok). A közterületek, középületek tájékoztató rendszere (feliratok, logotípiák, jelek). Újabb médiumok képírási formái (pl. fotó, film, televízió, video, digitális kép). Tárgy és környezetkultúra Nyelv Térformák, színek a térben, tónusok, faktúrák térmódosító hatása. Személyesség jelei. Alkotás Rajzos-írásos felmérés készítése egy kiválasztott személy környezetérõl (lakószoba, lakberendezési tárgyak, dekoráció), életmódjáról, stílusáról. Adott méretû tér megtervezése konkrét személy igényei szerint, megfelelõ stílusban. Befogadás Az építészeti tér és stílus, az épület, az életmód és a hely összefüggése. A természeti környezet és az épületek védelme, gazdagítása, a környezettudatosság. Technikák A megismert grafikai, festõi, szobrászati és egyéb gépi technikák önálló megválasztása a feladatok megoldásához. Szabadkézi rajzok és szerkesztések (esetleg számítógépes rajzolói programok) alkalmazása, igényes, pontos kivitelezés. Kollázs, papír- és fotómontázs készítése. Technikai kísérletek. Makettkészítés papírból vegyes technikával. Megismertetésre, elemzésre ajánlott mûalkotások A mûalkotásokat a tanár választja ki, a mûvészettörténeti korszaknak megfelelõen. T. Lautrec egy plakátja, Ferenczy Károly: Márciusi est, Hollósy Simon: Rákóczi induló, Vincent van Gogh: Auvers-i templom, Gaudi: Sagrada Familia, Lechner Ödön: Iparmûvészeti Múzeum, Rodin: Gondolkodó, Klimt: A csók, Rippl-Rónai József: Apám és Piacsek bácsi vörösbor mellett, Csontváry Kosztka Tivadar: Magányos cédrus, W. Gropius: A Bauhaus központi épülete, Picasso: Vasaló nõ, és Guernica, Braque: Gitáros csendélet, Boccioni: Az utca erõi, M. Duchamp: Palackszárító, V. Tatlin: A III. internacionálé emlékmû famodellje, Piet Mondrian: Kompozíció, Standard Thonet szék, Chagall: Én és a falum, Dali: Égõ zsiráf, Szõnyi István: Zebegény, Egry József: Visszhang, Medgyessy Ferenc: Anyaság, Breuer Marcell: Wassily csõszék, Le Corbusier: Ronchamp-i kápolna, Barcsay Jenõ: Festõállvány, Schaár Erzsébet: Az utca, Andy Warhol: Elvis, Vasarely: Alakzat III., Kondor Béla: Darázskirály. A továbbhaladás feltételei A tanuló továbbhaladását a vizuális képességek esetleg alacsony színvonala nem akadályozhatja meg. Az általános iskola befejezésekor a tanuló a tantárgyi munkára fordítható idõtõl függõen, személyiségébõl adódó szinten rendelkezik a vizuális alkotó és befogadóképesség alapjaival. Képes gondolatokat és érzéseket kifejezni. Fantáziáját szabadon ereszti az alkotó, tervezõ feladatokban. Ízlésítéleteit tudatosan is meg tudja indokolni, átéléssel hitelesíteni. Adott szempontokat követve alkalmazza a stíluskritikai mûelemzést. Ismeri a tanult mûvészettörténeti korszakok legjellemzõbb stílusjegyeit, koronként és áganként legalább három-három mûalkotást, alkotót felismer és képes megnevezni. Többé-kevésbé önállóan ábrázol teret, tömeget, látszati és axonometrikus rendszerben, szabad kézzel és szerkesztéssel, szín- és tónusválasztásait képes indokolni. Ismeri a vizuális kommunikáció alapvetõ jeleit és szabályait, érti a mindennapi, a tudományos, a mûszaki és a mûvészi, kommunikáció feladatát, és a tömegkommunikáció mûködését. Képes adott célra tárgyat tervezni, készíteni. Ismeri a szerkezetformát (pl. Eiffel torony) és a szimbolikus formát (pl. korona). Érti a kulturált, környezettudatos magatartás szabályait. TECHNIKA ÉS ÉLETVITEL 5-8. évfolyam Célok és feladatok A tantárgy célja olyan rendszerszemléletû gondolkodásmód célzatos és következetes kialakítása, amely fokozatosan feltárja a természetben és társadalomban élõ ember és az általa létrehozott technikai környezet bonyolult összefonódását és kapcsolatrendszerét. A Technika és életvitel tantárgy olyan ismereteket ad, képességeket, készségeket és beállítódásokat alakít ki, amelyek segítik a modern technika és gazdaság eredményeinek ésszerû felhasználását, ugyanakkor óvnak ennek torzító hatásaitól. A technika értelmezése jelentõsen változott a történelem során. Hosszú évezredeken keresztül a gyakorlati tapasztalatokkal felhalmozott ismeretek összességét foglalta magába. A modern technika azonban már korántsem csak kézmûves intelligenciát igényel. Korunk egyik legfontosabb kérdése: hogy miképpen tudunk együtt élni azzal a technikai környezettel, amelyet éppen az élet könnyebbé tétele érdekében hoztunk létre. A tantárgy célja az is, hogy bemutassa a környezeti károsodások és azok megelõzésének módjait, a fenntartható fejlõdés összefüggéseit és követelményeit, a problémák rendszerét és lényegét átlátó környezetgazdálkodást. Akármilyen komplex természettudományos oktatási rendszert is képzelünk el, az csak tüneti kezelést mutathat be a technika okozta környezeti károk megszüntetésére. Az okok megelõzésére kell a hangsúlyt helyezni, és erre alkalmas a rendszerszemléletû technikai nevelés. A Technika és életvitel tantárgy komplexitásában mutatja be a társadalom, az ökoszisztémák és a technikai rendszerek együttlétezését. Az életviteli ismeretek körébe tartoznak pl. a háztartástan, a szûkebb lakóhelyi környezet, a lakás és környéke, a kertgazdálkodás. Az életvitelhez sorolhatók a helyes közlekedés és a közlekedési szabályok ismerete is. A Technika és életvitel tantárgy a technika bonyolult kapcsolatrendszerét elméleti, gyakorlati, manuális, tervezési és modellezési feladatokon keresztül mutatja be. A tantárgy feladatai az 5–8. évfolyamokon A technikai rendszer fogalmának megismerése, használata; technikai rendszerek (gépek, géprendszerek, rugalmas gyártórendszerek, hálózatok) és folyamatok (információszerzés és információfeldolgozás, konkrét gyártási technológiák) elemzése. Számítógépes folyamatirányítás ismerete. A technikai fejlesztés folyamatának jellemzése szóban és folyamatábrán. Nagy feltalálók és találmányaik sorsának bemutatása, különös tekintettel a magyarokra. Az energia, a nyersanyag és az információ termelésének, ill. elõállítási módjainak továbbá felhasználásuk területeinek, folyamatainak és azok összefüggéseinek ismertetése. Az anyag-, energia- és információáramlás, a társadalom életében, a gazdálkodásban és a természetátalakításban játszott szerepének tanulmányozása. A technika társadalomra és természetre gyakorolt hatásainak vizsgálata. Véleményalkotás a fenntartható fejlõdésrõl. A lehetséges környezetkímélõ nyersanyag- és energiaforrások bemutatása, és elemzése a felhasználhatóság szempontjából. A modern építészet anyagainak és szerkezeteinek összevetése a hagyományos és a népi építészet anyagaival és szerkezeteivel. A lakóhely vizsgálata funkció célszerûség, esztétikum és forma összefüggései szerint. Az anyagok kiválasztása az adott funkcióra, tulajdonságaik, szerkezetük alapján. A városi, a közúti, a vízi és a légi közlekedés rendszereinek megismerése. A közlekedés szabályozása szükségességének belátása. A közúti közlekedés szabályainak és veszélyforrásainak megismerése. Tennivalók közlekedési baleset esetén. Tájékozódás a KRESZ gyalogosokra, kerékpárosokra vonatkozó szabályai között. A tömegközlekedés szabályainak megismerése. Az utazással kapcsolatos helyes magatartásformák elsajátítása. Az egészséges életvitel alapkövetelményei szerinti életmód kialakítása. Az életet és környezetet védõ magatartáshoz szükséges alapvetõ ismeretek és készségek elsajátítása, gyakorlása. A háztartási feladatok, munkák és a gazdálkodás folyamatainak és összefüggéseinek felismerésére nevelés. Fejlesztési követelmények Feladatok és tevékenységformák A szükségletek és lehetõségek fölismerése A tervezési és technológiai tevékenységek szükségességének, lehetõségeinek felismerése az otthoni, az iskolai, a közösségi, a szabadidõs az üzleti élet, az ipari és mezõgazdasági tevékenységek tanulmányozásával. Tervezés Részletes (gyártás és gyártmány) tervek elkészítése, az ehhez szükséges elméleti alapok átgondolása és ezek alapján reális, megfelelõ és megvalósítható terv kidolgozása. A munka megszervezése és kivitelezése Munkavégzés tervek alapján. Környezetátalakítás, egyszerû tárgyak, szerkezetek berendezések létrehozása, tervszerû elõkészítés utáni kivitelezése. A szükséges források és folyamatok ismerete és gyakorlott használata. Értékelés Saját és mások terveinek, tervezett technológiáinak és technikai rendszereinek megértése, megvitatása, eredményeinek, hatásainak értékelése. A terv és a munkadarab értékelése. Más korokból vagy kultúrákból származó rendszerek mûködésének összehasonlósága, a közös jellemzõk felismerése és esetleges felhasználása a tervezésnél. Készségek fejlesztése A technika tantárgy tanítása a cél és feladat megfogalmazásával, a tevékenységi és munkafázisok megtervezésével, valamint a végrehajtás és az eredmény (munkadarab, mûködés) együttes értékelésével nagymértékben javítja a tanulók beszéd- és kifejezõkészségét. A rendszerszemléletû gondolkodás kialakításával a logikai készség gyarapszik. A mûszaki ábrázolás és kommunikáció a tanulók képolvasási, logikai és rajzolási készségét, a tervezés a számolási készséget, a tervek megvalósítása, a munkadarab vagy rendszer elkészítése a manuális készséget fejleszti. Képességek fejlesztése A szükségletek és lehetõségek fölismerése, a tervezés folyamata, a részletes tervek elkészítése és a munka elvégzése a tanuló koncentráló, problémamegoldó, alkotó, becslési, döntési, elemzõ, szintetizáló, rendszerezõ és összpontosító képességének fejlesztése mellett növeli a kreativitást, a kézügyességet és a pontosságra való igényt, továbbá elõsegíti a jó térlátást, a tájékozódást a térben és a síkon. Az értékelés segít a kritikus önértékelés és mások helyes megítélésének képességét kiformálni és rászoktat az ellenõrzés igénylésére.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes